Βίλχελμ Φρίντεμαν Μπαχ

O Βίλχελμ Φρίντεμαν Μπαχ (γερμανικά: Wilhelm Friedemann Bach, 22 Νοεμβρίου 1710 - 1 Ιουλίου 1784) ήταν Γερμανός συνθέτης του μπαρόκ. Ήταν το δεύτερο παιδί και ο μεγαλύτερος γιος του Γιόχαν Σεμπάστιαν Μπαχ και της Μαρία Μπάρμπαρα Μπαχ. 

Γεννήθηκε στη Βαϊμάρη όπου ο πατέρας του εργαζόταν σε έναν Δούκα. Σε ηλικία 9 ετών έχασε τη μητέρα του και ο πατέρας του 
που δεν παντρεύτηκε ξανά μέχρι το 1721, συνέχισε να φροντίζει για τη μουσική σταδιοδρομία του Βίλχελμ. Το εγχειρίδιο μελέτης του Βίλχελμ ήταν το Μικρό βιβλίο για το κλαβιέ, που ο Μπαχ το είχε συνθέσει για αυτόν το 1720. Επίσης μελετούσε και τον πρώτο τόμο του Καλοσυγκερασμένου Κλειδοκύμβαλου. Σε ηλικία 16 ετών πήγε στο Μέρσεμπεργκ για να συνεχίσει τις σπουδές του μαζί με τον Γιόχαν Γκότλιμπ Γκράουν. 

Κατόπιν συνέχισε τις σπουδές του έως και το 1729 όταν γράφτηκε στο Πανεπιστήμιο της Λειψίας και παρακολούθησε μαθήματα νομικής για να τα αφήσει και να ασχοληθεί με τα μαθηματικά, στα οποία έτρεφε μεγάλο ενδιαφέρον σχεδόν σε όλη του τη ζωή. Το 1733 έγινε οργανίστας στην Αγία Σοφία, στη Δρέσδη. Για να πάρει τη θέση έπαιξε ένα έργο του πατέρα του, και όπως είχαν πει οι εξεταστές, ήταν πολύ ανώτερους από τους άλλους δύο υποψήφιους. Το 1746 έγινε οργανίστας στο Liebfrauenkirche, στο Χάλλε. Το 1751, παντρεύτηκε τη Ντοροθέα Ελίζαμπεθ Γκεόργκι. Ωστόσο, η παραμονή του στο Χάλλε, τον έκανε δυστυχισμένο, ειδικότερα, μετά από μία διαμάχη με έναν κάντορ. Τον Ιούνιο του 1764 αφήνει τη δουλειά του εκεί χωρίς να έχει κάποια άλλη εργασιακή ασφάλεια. 

Τα οικονομικά του άρχισαν να πηγαίνουν από κακό στο χειρότερο και το 1768 προσπάθησε να επανακτήσει τη θέση του στο Χάλλε χωρίς όμως επιτυχία. Έκτοτε συνέχισε να βιοπορίζεται μέσω μαθημάτων. Κατόπιν έφυγε από το Χάλλε και μετακόμισε στο Μπράουνσβαϊγκ προσπαθώντας να εργαστεί ως οργανίστας στο Ναό της Αγίας Αικατερίνης χωρίς αποτέλεσμα. Το 1774 μετακόμισε στο Βερολίνο. Χωρίς να μπορέσει ποτέ να ανακάμψει και παρά τη αδιαμφισβήτητη ικανότητά του στη σύνθεση και στην εκτέλεση πέθανε εκεί, το 1784, σε πλήρη φτώχεια. Βιογράφοι της εποχής εκθείαζαν την ικανότητά του στον αυτοσχεδιασμό. Μεταξύ των έργων που έγραψε ήταν μερικές καντάτες και άλλα ορχηστρικά, όπως φούγκες, πολωνέζες κ.ά. Ο Γιόχαν Νικολάους Φρόκελ, μαθητής του, είχε γράψει το 1802 την πρώτη βιογραφία του Φρίντεμαν. Το 1941 η ζωή του μεταφέρθηκε στον κινηματογράφο με το γερμανικό έργο Friedemann Bach.

Παραπομπές

Περαιτέρω μελέτη 
Borysenko, Elena. The Cantatas of Wilhelm Friedemann Bach. Thesis (Ph.D.) Eastman School of Music, University of Rochester, 1981. In 2 volumes. ("Vol. II ... consists primarily of selected movements from the cantatas of W.F. Bach, followed by translations of the texts of these movements and a critical commentary.")
Falck, Martin. Wilhelm Friedemann Bach; Sein Leben und seine Werke, mit thematischem Verzeichnis seiner Kompositionen und zwei Bildern. Leipzig: C. F. Kahnt, 1919.
Helm, Eugene. "Wilhelm Friedemann Bach", in Christoph Wolff et al., The New Grove Bach Family. NY: Norton, 1983 (), pp. 238–50.
 Kahmann, Ulrich. Wilhelm Friedemann Bach. Der unterschätzte Sohn. Bielefeld: Aisthesis, 2010.
WF Bach - the neglected son Biography, major works and recommended recordings. Gramophone, April 2010
 Schulenberg, David. The Music of Wilhelm Friedemann Bach. Rochester: University of Rochester Press, 2010.
 Daniel Hensel: Wilhelm Friedemann Bach. Epigone oder Originalgenie, verquere Erscheinung oder großer Komponist?; Stuttgart: ibidem, April 2011,

Εξωτερικοί σύνδεσμοι 
 

Concertos, harpsichords (2), orchestra, F. 46, E major, arranged for two pianos (from the Sibley Music Library Digital Score Collection)

Οικογένεια Μπαχ
Γερμανοί συνθέτες κλασικής μουσικής
Συνθέτες του Μπαρόκ
Απόφοιτοι του Πανεπιστημίου της Λειψίας
Μαθητές του Γιόχαν Σεμπάστιαν Μπαχ